HR
28.11.2022.
Službeni list Europske unije
C 451/13
Žalba koju je 30. rujna 2022. podnio Grail LLC protiv presude Općeg suda (treće prošireno vijeće) od 13. srpnja 2022. u predmetu T-227/21 Illumina/Komisija (Predmet C-625/22 P) (2022/C 451/15) Jezik postupka: engleski Stranke Žalitelj: Grail LLC (zastupnici: D. Little, Solicitor, J. Ruiz Calzado, J. M. Jiménez Laiglesia, abogados, A. Giraud, avocat, S. Troch, advocaat) Druge stranke u postupku: Illumina, Inc., Europska komisija, Helenska Republika, Republika Francuska, Kraljevina Nizozemska, Nadzorno tijelo EFTA-e Zahtjev Žalitelj od Suda zahtijeva da: — ukine i utvrdi ništavom pobijanu presudu; — poništi Odluku Komisije C(2021) 2847 od 19. travnja 2021. u predmetu COMP/M.10188 – Illumina/Grail; povezane odluke Komisije C(2021) 2848 final, C(2021) 2849 final, C(2021) 2851 final, C(2021) 2854 final i C(2021) 2855 final od 19. travnja 2021.; i povezanu Odluku Komisije od 11. ožujka 2021.
kojom su društva Illumina i GRAIL obaviještena da je Komisija primila zahtjev za upućivanje predmeta, a čija je pravna posljedica, u skladu s člankom 22. stavkom 4. podstavkom 2., zabrana društvima Illumina i GRAIL da provedu koncentraciju u skladu s člankom 7.
Uredbe EZ-a o koncentracijama (1); — naloži Komisiji snošenje vlastitih i žaliteljevih troškova u žalbenom postupku i postupku pred Općim sudom; i — poduzme druge mjere koje Sud smatra prikladnima.
Žalbeni razlozi i glavni argumenti U prilog svojoj žalbi, društvo GRAIL oslanja se na tri žalbena razloga.
Prvi žalbeni razlog fokusira se na pravne pogreške uključene u povijesno, kontekstualno i teleološko tumačenje članka 22.
Uredbe EZ-a o koncentracijama zaključujući da prema toj odredbi države članice mogu podnijeti zahtjev za upućivanje predmeta neovisno o dosegu njihovih nacionalnih zakona o kontroli koncentracija.
Drugi žalbeni razlog fokusira se na pravne pogreške koje je Opći sud počinio u svojoj presudi (i) jer nije naložio nikakvu pravnu posljedicu pravilnog utvrđenja da je Komisija u nerazumnom roku poslala pozivnicu svim državama članicama u vezi s koncentracijom radi stjecanja isključive kontrole društva Illumina nad društvom Grail i (ii) u ocjeni koja je dovela do zaključka da Komisija nije povrijedila prava obrane stranaka tijekom postupka koji je rezultirao donošenjem pozivnice i u konačnici Odluke Komisije C(2021) 2847.
Naposljetku, treći žalbeni razlog fokusira se na pravne pogreške koje sadržava pobijana presuda i koje se tiču ocjene legitimnih očekivanja i pravne sigurnosti proizašlih iz bezuvjetnih i preciznih jamstava Komisijina Povjerenika za tržišno natjecanje/izvršnog potpredsjednika koja su se odnosila na to kada će i kako Komisijina ponovna ocjena primjene članka 22.
Uredbe o koncentracijama biti provedena.
(1)
Uredba Vijeća (EZ) br.
139/2004 od 20. siječnja 2004.
o kontroli koncentracija između poduzetnika (Uredba EZ-a o kontroli koncentracija) (SL 2004., L 24, str. 1.)
(SL, posebno izdanje na hrvatskom jeziku, poglavlje 8., svezak 5., str. 73.)